ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014579
ขอให้แก้ไขปัญหาเสียงดังรบกวนจากการก่อสร้างอาคาร ค.ส.ล.๔ ชั้น ชั้นใต้ดิน ๒ ชั้น จำนวน ๑ หลัง บริเวณทางเข้า movenpick สุดซอยสมคิด ด้านขวามือ แขวงลุมพินี เขตปทุมวัน กรุงเทพมหานคร
ขอร้องเรียนเรื่องปัญหามลพิษทางเสียงจากการก่อสร้างเสียงดังของผู้รับเหมา บริษัท...... ก่อสร้างอาคาร ค.ส.ล.๔ ชั้น ชั้นใต้ดิน ๒ ชั้น จำนวน ๑ หลัง สภาพปัญหาที่ได้รับคือ ทางผู้รับเหมาทำการก่อสร้างหรือการกระทำใดๆก่อให้เกิดเสียงหรือแสงรบกวนผู้อาศัยข้างเคียง หลัง ๒๒.๐๐ และ ก่อสร้างใดๆที่กระทำให้เกิดเสียงดังเกินกว่า ๗๕ เดซิเบล(เอ) ซึ่งผู้เดือดร้อนได้พักอาศัยบนคอนโดที่วิวหันไปทางไซต์ก่อสร้าง จึงได้รับผลกระทบโดยตรงกับการพักอยู่อาศัยและสุขภาพจิต ตั้งแต่การตื่นนอนโดยเสียงทุบ หรือตี   การทำงานที่มีประสิทธิภาพลดลงเพราะไม่สามารถมีสมาธิ เนื่องจากการได้ยินเสียงดังตลอดจนจบวัน และจากการที่ได้ยินเสียงทุบ เจาะพื้น และตีเหล็กบ่อยครั้ง ซ้ำๆจึงทำให้มีอารมณ์ฉุนเฉียวง่าย จนต้องย้ายที่อยู่ไปๆมาๆ เพื่อบำบัดสุขภาพจิต เบื่องต้นได้ทำการร้องเรียนผ่าน แอปพลิเคชั่น traffy fondue ตั้งแต่วันที่ ๑๓ สิงหาคม ๒๕๕๕ เรื่อยๆ จนมาถึงปัจจุบัน ทางแอปได้ส่งเรื่องไปสู่ทางเขตปทุมวัน จากนั้นทางกรมโยธา ได้ออกหนังสือแจ้งเตือนไป ๒ ฉบับ (ที่ กท ๔๔๐๗/๓๗๐๐ และ กท ๔๔๐๗/๗๓๓) ซึ่งทางผู้รับเหมาไม่ได้ปฎิบัติตามอย่างเคร่งครัด และ ทางเขตปทุมวันไม่ได้ดำเนินการตามอำนาจหน้าที่และกฏหมายอื่นที่เกี่ยวข้องอย่างตรงไปตรงมา เนื่องจากทางกรมโยให้เหตุผลว่า ได้ตักเตือนไปแล้วและ กฎหมายกว้างเกินกว่าที่จะเอาผิดผู้รับเหมา แม้จะส่งหลักฐานทุกอย่างไปให้ทางเขตพิจารณาแล้ว แต่ก็ไม่เป็นผล ล่าสุด ทางผู้รับเหมาก็ทำการก่อสร้างใดๆหลัง ๒๒.๐๐ น. แต่ได้โทรไปแจ้งโดยตรง ที่เบอร์ ๐๒๒๑๔๓๐๑๕ และ ๐๙๘๒๖๕๙๗๖๕ ตามที่ได้เรียนแจ้งไว้แต่ไม่มีคนรับสาย และในขณะนี้ก็ยังมีการก่อสร้างเสียงดังเช่นเคย ไม่เว้นแม้แต่วันหยุดพิเศษ หรือ เสาร์อาทิตย์ จึงอยากร้องเรียนเรื่องมลพิษทางเสียงนี้ เพื่อหาทางแก้ไขบรรเทาความเดือนร้อน และอยากได้รับความเป็นธรรมตามกฎหมาย
//ทั้งนี้ ศูนย์ฯ ได้ประสานส่งรายละเอียดเพิ่มเติมตามเอกสารที่แนบทางไปรษณีย์อิเล็กทรอนิกส์    Phathumwan@hotmail.com มาด้วยแล้ว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata